

Številka: 0132-28/2024/4

Ljubljana, 22. oktober 2024

**ZAPISNIK**

29. redne seje Sveta za radiodifuzijo (v nadaljevanju: Svet), ki je bila v torek, 24. septembra 2024, ob 16. uri, na sedežu Sveta, Stegne 7, v Ljubljani

Prisotni člani Sveta:

dr. Jurij Franc Tasič – predsednik,

Gorazd Škrabar – namestnik predsednika,

Jernej Markič,

Igor Vovk,

Rok Felicijan Pristovšek (oddaljeno prek videokonference),

Matevž Vrhovšek.

Prisotni iz vabljenih organov:

Tomaž Gorjanc (AKOS; *prisotnost na seji do 17.00 ure*),

Mateja Grmek – sekretarka Sveta (AKOS),

dr. Blaž Mazi (Ministrstvo za kulturo),

Skender Adem (Ministrstvo za kulturo; *prisotnost na seji do 17.14 ure*).

Ostali vabljeni in prisotni predstavniki zainteresirane javnosti:

Pooblaščenca družbe United Media S. à. r. l. (*prisotnost na seji od 16.29 ure do 16.45 ure*).

Seja se je pričela ob 16.12 uri.

**Uvod:**

Sejo je vodil predsednik Sveta za radiodifuzijo, dr. Jurij Franc Tasič, ki je na začetku seje pozdravil vse prisotne ter uvodoma ugotovil, da je Svet ob prisotnosti šestih članov sklepčen.

**K točki 1.: Določitev dnevnega reda 29. redne seje Sveta – predlog v sprejem**

Posebne razprave k točki ni bilo.

Predsednik Sveta je predlagal sprejetje naslednjega sklepa:

**Sklep 1:**

**Potrdi se v sklicu predlagani dnevni red 29. redne seje Sveta za radiodifuzijo.**

**Potrjen dnevni red:**

1. **Določitev dnevnega reda 29. redne seje Sveta – predlog v sprejem;**
2. **Potrditev zapisnika 28. redne seje Sveta – predlog v sprejem;**
3. **Prejeta vloga družbe United Media S. à. r. l. za pridobitev več kot dvajset odstotkov lastninskega ali upravljavskega deleža oziroma deleža glasovalnih pravic v premoženju gospodarske družbe ASPN, storitveno podjetje d.o.o., izdajateljice televizijskih programov ŠPORT TV, ŠPORT TV (2) in ŠPORT TV (3) – v predhodno mnenje;**
4. **Javni posvet o prihodnosti radia - obravnava;**
5. **Seznam pomembnejših dogodkov za televizijski prenos – obravnava;**
6. **Razno.**

Sklep je bil sprejet soglasno s 6 glasovi članov Sveta ZA in 0 glasovi proti. 0 članov se je glasovanja vzdržalo.

**K točki 2.: Potrditev zapisnika 28. redne seje Sveta – predlog v sprejem**

Predsednik Sveta za radiodifuzijo je uvodoma povzel sprejete sklepe Sveta za radiodifuzijo na 28. redni seji Sveta in povabil prisotne člane k morebitnim pripombam. Posebne razprave k točki in pripomb na besedilo zapisnika ni bilo.

Predsednik Sveta je predlagal sprejetje naslednjega sklepa:

**Sklep 2:**

**Potrdi se zapisnik 28. redne seje Sveta za** **radiodifuzijo v predloženem besedilu.**

Sklep je bil sprejet soglasno s 6 glasovi članov Sveta ZA in 0 glasovi proti. 0 članov se je glasovanja vzdržalo.

**K točki 3.: Prejeta vloga družbe United Media S. à. r. l. za pridobitev več kot dvajset odstotkov lastninskega ali upravljavskega deleža oziroma deleža glasovalnih pravic v premoženju gospodarske družbe ASPN, storitveno podjetje d.o.o., izdajateljice televizijskih programov ŠPORT TV, ŠPORT TV (2) in ŠPORT TV (3) – v predhodno mnenje**

*Ob 16.29 uri k točki 3. pristopita pooblaščenca družbe United Media S. à. r. l.*

Pri tej točki sta pristopila pooblaščenca družbe United Media S. à. r. l., ki sta ustno pojasnila pravno videnje in pravne podlage v zvezi s pridobitvijo deleža družbe United Media S. à. r. l. v premoženju družbe ASPN d.o.o., izdajateljice televizijskih programov ŠPORT TV, ŠPORT TV (2) in ŠPORT TV (3), in v zvezi z izdajo predhodnega mnenja Sveta. Pojasnila pooblaščencev so bila skladna z vlogo družbe in že podanimi pisnimi pojasnili. Pooblaščenec je povedal tudi, da je bila opravljena potrošniška analiza in da so že pridobili soglasje Agencije za varstvo konkurence. Poudaril je tudi, da se ti televizijski programi predvajajo samo po kablu in da to ne vpliva na pokritost ter tudi, da ima večina gospodinjstev dostop do kabelskega omrežja. Predsednik Sveta pa je poudaril, da ob pisanju in sprejemu zakona ni bilo na voljo enake tehnologije, kot je obstoječa.

Predsednik Sveta je predlagal sprejetje naslednjega sklepa:

**Sklep 3:**

**Svet za radiodifuzijo odločanje o mnenju k izdaji predhodnega soglasja vložniku, United Media S. à. r. l., za pridobitev deleža v izdajateljici televizijskih programov ŠPORT TV, ŠPORT TV (2) in ŠPORT TV (3), družbi ASPN, storitveno podjetje, d.o.o. prestavi na prihodnjo sejo.**

**Obrazložitev:**

Svet za radiodifuzijo (v nadaljnjem besedilu: Svet) je od Ministrstva za kulturo dne 12. 9. 2024 prejel dopis in vlogo družbe United Media S. à. r. l., Rue Jean Monnet 6, 2180 Luxembourg, za izdajo predhodnega soglasja za pridobitev več kot dvajset odstotkov lastninskega ali upravljavskega deleža oziroma deleža glasovalnih pravic v premoženju izdajateljice televizijskih programov ŠPORT TV, ŠPORT TV (2) in ŠPORT TV (3), družbi ASPN, storitveno podjetje, d.o.o., Poljanski nasip 8, 1000 Ljubljana, ter pripadajočo dokumentacijo, nato pa dne 18. 9. 2024 še dodatni odgovor vlagatelja z dne 16. 9. 2024 na dopis Ministrstva za kulturo.

Svet je ocenil, da glede na podatke iz prejete dokumentacije in glede na določbe ZMed lahko obstajajo zadržki za podajo soglasja k nameravani pridobitvi deleža. Zaradi kompleksnosti zadeve je Svet odločanje o zadevi prestavil na prihodnjo sejo.

Sklep je bil sprejet s 6 glasovi članov Sveta ZA in 0 glasom proti. 0 članov se je glasovanja vzdržalo.

**K točki 4.:** **Javni posvet o prihodnosti radia**

Svet za radiodifuzijo se je seznanil z aktivnostmi v zvezi z javnim posvetom o prihodnosti radia, ki bo potekal dne 15. 11. 2024, s predvidenimi temami in predavatelji. Svet je na kratko razpravljal tudi o datumu za predvideni javni posvet o prihodnosti televizije ter o tem, da bi bila trenutno bolj aktualna tema uravnoteženo poročanje.

Predsednik Sveta je predlagal sprejetje naslednjega sklepa:

**Sklep 4:**

**Javni posvet o prihodnosti televizije (video vsebin in video platform), ki je bil predviden za pomlad 2025, se prestavi na jesen 2025. Pomladi 2025 se izvede javni posvet o uravnoteženem poročanju.**

Sklep je bil sprejet s 6 glasovi članov Sveta ZA in 0 glasom proti. 0 članov se je glasovanja vzdržalo.

**K točki 5.: Seznam pomembnejših dogodkov za televizijski prenos – obravnava**

Na seji je potekala krajša razprava med člani Sveta za radiodifuzijo v zvezi s pridobivanjem dodatnih podatkov s strani Ministrstva za gospodarstvo, turizem in šport. Pri tej točki sklep ni bil predlagan.

**K točki 6.: Razno**

Med člani Sveta za radiodifuzijo je potekala krajša razprava glede vloge Sveta in glede financiranja aktivnosti Sveta.

Svet je pod točko 6. sprejel sklepa o mesečnih nagradah in potnih stroških ter potrdil datum 30. redne seje in pripravljalnega sestanka na navedeno sejo.

Oba sklepa pod to točko sta bila sprejeta soglasno s po 6 glasovi članov Sveta ZA in 0 glasovi proti. 0 članov se je glasovanja vzdržalo.

Seja se je zaključila ob 17.39.

Zapisnik pripravila:

Mateja Grmek dr. Jurij Franc Tasič

Sekretarka Sveta za radiodifuzijo Predsednik Sveta za radiodifuzijo

Vročiti:

* Ministrstvo za kulturo, Maistrova ulica 10, 1000 Ljubljana – po e-pošti;
* Agencija za komunikacijska omrežja in storitve RS, Stegne 7, 1000 Ljubljana – po e-pošti;
* javna objava na spletni strani Sveta za radiodifuzijo.